สำนักงานเขตหนองแขม โดยฝ่ายสิ่งแวดล้อมฯ ได้ดำเนินการตรวจสอบเรื่องร้องเรียนกรณีดังกล่าว ขณะตรวจสอบพบการแสดงดนตรีภายในร้านเรื่องมันยาว ซึ่งผู้ประกอบการประกอบกิจการที่เป็นอันตรายต่อสุขภาพประเภทการแสดงมหรสพ ดนตรีสากล เต้นรำ ดิสโกเทก คาราโอเกะ หรือตู้เพลง หรือการแสดงอื่นๆในทำนองเดียวกัน (การแสดงดนตรี) โดยไม่ได้รับอนุญาตจากเจ้าพนักงานท้องถิ่น เรื่องดังกล่าวอยู่ระหว่างส่งฝ่ายเทศกิจดำเนินคดี
เรียน ฝ่ายนิติกร เนื่องจากร้านอาหารเรื่องมันยาว เพชรเกษม 69/1 จงใจสร้างความเดือดร้อนแก่ผู้อาศัยใกล้เคียงร้านมาเกือบ 1 ปีแล้ว มีหลักฐานต่างๆจากสำนักงานเขตหนองแขม ขอความกรุณา ดำเนินการตามกฏหมายอน่างเร่งด่วน จากกระทำของร้านแสดงให้เห็นว่า มีเจตนาฝ่าฝืนกฏหมายอย่างชัดเจน มีการเปลี่ยนชื่อผู้ดำเนินกิจการร้าน แต่กระทำความผิดเดิม สถานที่เดิม จงใจท้าทายกฏหมายและเจ้าหน้าที่อย่างที่สุด ไม่มีจิตสำนึกที่ดีต่อส่วนรวม จงใจก่อความเดือดร้อน แก่ประชาชน ขอความกรุณาฝ่ายนิติกร อย่าปล่อยเริ่องให้ยาวนานมากกว่านี้ ร้านยังคงจัดดนตรีทั้งที่ไม่มีใบอนุญาต ขอความร่วมมือทาง กทม ประสานงานกับส่วนต่างๆ เพื่อยุติการกระทำซึ่งนำความเดือดร้อนมาให้ประชาชน ขอขอบพระคุณ หวังว่าจะได้รับความกรุณาในการจัดการกับผู้ฝ่าฝืนกฏหมาย
เจ้าหน้าที่ผู้เกี่ยวข้องกับเรื่องนี้โดยเฉพาะผู้บริหาร อยากเรียนถามท่านว่า ท่านให้เวลากับร้านที่ทำผิดกฏหมาย ฝ่าฝืนใบอนุญาต จัดการแสดงดนตรีอย่างต่อเนื่อง ด้วยเหตุผลอะไร ท่านมองเห็นเราเป็นคนเท่าๆกับท่านหรือไม่ การกระทำของท่าน ทำให้เราเข้าใจว่า ท่านเอื้อผลประโยชน์กับกิจการนี้โดยการใช้เงื่อนไข ของเวลา ทำให้เรื่องยืดเยื้อ ยาวนาน และร้านขยายกิจการ ที่ไม่มีใบอนุญาต อีกทั้งยังมีการเบี่ยงเบนความรับผิดชอบ ทางผู้เดือดร้อนแจ้ง สน แต่ ตำรวจ บอกเขต ต้องรับผิดชอบ เป็นความเดือดร้อนจากการบริหารจัดการ แบ้วประชาชน ต้องรับความเดือดร้อนอย่างนี้ไปอีกนานเท่าไร สองร้อยกว่าวันที่ผ่านมา ไม่มีอะไรดีขึ้น อยากถามท่านว่าเราควรทำอย่างไร ขอให้ท่านตอบคำถามนี้โดยใช้ความเป็นธรรม และความจริงใจ ถ้าเป็นท่านที่ต้องได้รับความเดือดร้อนนี้ ท่านจะทำอย่างไร